cyanic-selkie/wikianc huggingface dataset:
VR FleetCare
Pieksämäki
Vaunupaja perustettiin Pieksämäelle vuonna 1931. Nimi muuttui konepajaksi vuonna 1963, minkä jälkeen konepajalla suoritettiin mittavat laajennusprojektit sekä nykyinen päähalli rakennettiin. Vuonna 2019 päärakennus remontoitiin jälleen, ja hallit organisoitiin uudelleen vastaamaan laajenneeseen kysyntään.
Pieksämäen konepajan pinta-ala on 40 hehtaaria. Hallitilaa on kolme hehtaaria ja raiteita yhteensä noin 10,6 kilometriä. Pieksämäellä kunnossapidetään tavaraliikenteen kalustoa, dieselvetureita sekä ratatyökoneita. Pieksämäellä suoritetaan pintakäsittelyjä, manuaalisia ja automaattisia hitsauksia sekä koneistusta. Toiminta sisältää myös pyöräkertojen ja telien kunnossapitoa sekä jarrujärjestelmien huoltoa.
Pieksämäen varikko, jossa suoritetaan operatiivista kunnossapitoa, sijaitsee viereisessä kiinteistössä.
Oulu
Oulun ensimmäinen konepaja on perustettu vuonna 1886. Vuonna 2012 alettiin rakentaa uutta varikkoa, joka otettiin käyttöön 2014.
Swedish Match
Historia
Swedish Matchin suuromistajia 1990-luvulla olivat Volvo ja Ruotsin valtio. Vuonna 1993 Volvo Group omisti yhtiön osakkeista 73 prosenttia. Volvon omistus Swedish Matchista kasvoi entisestään, ja vuonna 1994 Volvo osti loputkin yhtiön osakkeista kasvattaen omistuksensa sataan prosenttiin. Vuonna 1996 Volvossa päätettiin Swedish Matchin listaamisesta Tukholman pörssiin.
Yhtiössä toteutettiin mittava organisaatiouudistus vuoden 1997 alussa. Kaikki erillään olleet toiminnot sulautettiin Swedish Match -nimen alle. Vuoden 1997 aikana Swedish Match osti tupakkayhtiö R. J. Reynoldsin liiketoiminnan Suomessa.
Liiketoiminta
thumb|220px|Swedish Matchin valmistamaa [[General|General -annosnuuskaa.]] Skandinavian nuuskamarkkinoilla Swedish Match on markkinajohtaja, minkä lisäksi sillä on vahva asema myös Yhdysvaltain markkinoilla. Nuuskassa yhtiön päämarkkinat ovat Ruotsissa ja Norjassa, missä sen päätuotemerkkejä ovat muun muassa General, Göteborgs Rapé, Kronan (Ruotsissa) sekä G.3 ja Nick and Johnny (Norjassa).
Swedish Match pitää toista sijaa massamarkkinoille tarkoitetuissa sikareissa Yhdysvalloissa ja on suurin purutupakan valmistaja. Yhtiö tuottaa sikareita Dominikaanisessa tasavallassa ja Alabamassa. Purutupakkaa se valmistaa puolestaan Kentuckyssa ja Tanskassa. Sytyttimissä ja tulitikuissa Swedish Match on maailman johtava valmistaja ja jakelija. Tulitikut yhtiö valmistaa Ruotsissa ja Brasiliassa. Sytyttimien valmistuspaikat sijaitsevat Filippiineillä, Alankomaissa ja Brasiliassa.
Mattias Karlsson (jääkiekkoilija)
Mattias Karlsson (s. 15. huhtikuuta 1985 Örebro, Ruotsi) on ruotsalainen jääkiekkopuolustaja, joka pelaa SHL-joukkue Karlskrona HK:ssa. Hän toimii joukkueen varakapteenina. Elite Prospects -sivuston Ulf Anderssonin mukaan Karlsson on isokokoinen ja monipuolinen puolustaja, joka taklaa ja laukoo kovaa, syöttää tarkasti ja tekee kovasti töitä joukkueelleen.
Seuraura
Karlssonin kasvattajaseura on Guldsmedshytte SK. Hän aloitti ammattilaisuransa Brynäs IF:ssä, jossa Karlsson teki Elitserien-debyyttinsä kaudella 2002–2003, jolloin hän pelasi kolme runkosarjaottelua ja kolme Kvalserien-ottelua. Suurimman osan kaudestaan Karlsson pelasi kuitenkin Brynäsin J20-joukkueessa, jonka tehokkain puolustaja hän oli tehoilla 11+6=17, joilla Karlsson sijoittui kahden muun pelaajan kanssa J20 SuperElitin puolustajien pistepörssissä neljänneksi. Ottawa Senators varasi hänet neljännellä kierroksella 135. pelaajana NHL:n varaustilaisuudessa 2003.
Kausi 2003–2004 oli Karlssonin tulokaskausi Elitserienissä ja hän pelasi Brynäsissä 39 runkosarjaottelua ilman tehopisteitä. Kaudella 2004–2005 Karlsson pelasi suurimmaksi osaksi lainalla sarjatasoa alempana Allsvenskanin Almtuna IS:ssä, jossa hän pelasi kokonaan kauden 2005–2006. Kauden 2006–2007 Karlsson pelasi samaa sarjaa Bofors IK:ssa, jonka tehokkain puolustaja hän oli tehoilla 11+21=32. Karlsson sijoittui HockeyAllsvenskanin puolustajien pistepörssissä kolmanneksi Södertälje SK:n Stefan Bemströmin kanssa.
Karlsson aloitti kauden 2007–2008 Ottawa Senatorsin organisaatiossa, mutta hän palasi kahden farmijoukkue Binghamton Senatorsissa pelatun AHL-ottelun jälkeen takaisin kotimaahansa lokakuussa 2007 ja siirtyi Färjestad BK:n riveihin. Karlsson pelasi suurimman osan kaudestaan kuitenkin HockeyAllsvenskania Bofors IK:ssa, mutta kevään 2008 pudotuspelit Färjestadissa. Hän palasi kaudeksi 2008–2009 Ottawa Senatorsin organisaatioon ja pelasi koko kauden AHL:ää Binghamtonissa. Karlsson teki siellä 73 runkosarjaottelussa tehot 9+42=51, joilla hän oli joukkueen tehokkain puolustaja ja sijoittui puolustajien pistepörssissä neljänneksi Portland Piratesin Marc-André Gragnanin kanssa. Karlsson ei kuitenkaan päässyt pelaamaan NHL:ssä. Hän pelasi kauden aikana myös AHL:n tähdistöottelussa ja valittiin kauden päätteeksi tulokkaiden tähdistökentälliseen.
Huhtikuussa 2009 Karlsson teki kaksivuotisen sopimuksen Timrå IK:n kanssa. Hän teki sekä kaudella 2009–2010 (5 maalia) että 2010–2011 (6) joukkueen puolustajista eniten maaleja. Kaudeksi 2011–2012 Karlsson siirtyi kaksivuotisella sopimuksella HV71:n riveihin. Kaudella 2012–2013 hän oli joukkueen tehokkain puolustaja Elitserienin yhden kauden piste-ennätyksellään 9+20=29 ja voitti myös HV71:n sisäisen tehotilaston lukemalla +22. Karlsson sijoittui koko Elitserienin puolustajien pistepörssissä kuudenneksi. Huhtikuussa 2013 hän teki vuoden mittaisen jatkosopimuksen joukkueen kanssa.
Kaudella 2013–2014 Karlsson pelasi runkosarjassa vain 11 ottelua loukkaantumisen vuoksi, mutta jakoi kevään 2014 pudotuspeleissä HV71:n sisäisen tehotilaston voiton Kevin Fialan kanssa lukemalla +5. Kaudella 2014–2015 hän oli joukkueen tehokkain puolustaja tehoilla 3+21=24, joilla Karlsson jakoi SHL:n (ent. Elitserien) puolustajien pistepörssin kahdeksannen sijan Frölunda HC:n Elias Fälthin kanssa. Kaudeksi 2015–2016 Karlsson siirtyi vuoden mittaisella sopimuksella KHL-joukkue Severstal Tšerepovetsin riveihin.
Maajoukkueura
Karlsson pelasi alle 18-vuotiaiden MM-kilpailuissa vuonna 2003, jolloin hän oli tehoilla 1+3=4 Ruotsin tehokkain puolustaja. Ruotsin A-maajoukkueessa Karlsson on pelannut yhteensä 26 ottelua tehopistein 3+4=7. Hän teki A-maajoukkuedebyyttinsä Channel One Cupissa 17. joulukuuta 2009 Moskovan Hodynka Arenalla turnauksen isäntäjoukkue Venäjää vastaan. Karlssonin ensimmäinen A-maajoukkuemaali syntyi KAJOTbet Hockey Gamesissa 28. huhtikuuta 2012 Tšekin Brnossa Venäjää vastaan. Hän on pelannut myös yhteensä seitsemän nuorten ja 23 poikien maaottelua.
Pilocarpus jaborandi
Pilocarpus jaborandi on Etelä-Amerikassa kasvava jaborandien suvun pensas. Se on tärkeä lääkekasvi, koska sen lehdistä saadaan pilokarpiini-nimistä alkaloidia.
Kazimierz Świątek
thumb|Kazimierz Świątek Kazimierz Świątek (s. 14. lokakuuta 1914 – 21. heinäkuuta 2011 Pinsk) oli yksi roomalaiskatolisen kirkon kardinaaleista. Hän toimi vuosina 1991–2006 Minsk-Mahiloŭ arkkipiispana Valko-Venäjällä.
Świątek syntyi Valgassa, Virossa. Hän opiskeli seminaarissa Pinskissä ja sai pappisvihkimyksensä vuonna 1939. NKVD pidätti hänet toisessa maailmansodassa kahdesti, ja hän vietti kymmenen vuotta pakkotyöleirillä Siperiassa.
Maksim (patriarkka)
thumb|Maksim Patriarkka Maksim (oik. Marin Minkov) (29. lokakuuta 1914 – 6. marraskuuta 2012) oli ortodoksinen kirkonmies, joka toimi 1971–2012 Bulgarian patriarkaatin johtajana.
Maksim syntyi Orešakin vuoristokylässä vanhempiensa kahdesta lapsesta toiseksi. Hän valmistui 1935 Sofian seminaarista ja opiskeli sen jälkeen teologiaa Sofian yliopistossa. Maksim nousi Bulgarian patriarkaatin arvojärjestyksessä, ja hänet nimettiin 1971 patriarkaksi. Kommunismin kaatumisen jälkeen uusi hallinto halusi erottaa kaikki kommunistien nimittämät kirkolliset johtajat, mutta valtion ja kirkon eron takia valtio ei pysty erottamaan kirkon johtajia. Patriarkaatin sisällä mielipiteet jakautuivat Maksimin kannattajiin ja hänen erotusta vaativiin. Kirkko hajosi kahteen synodiin, mutta pääosa papeista tuki Maksimia. Bulgarian kirkon jakaantuminen päättyi vasta 2010.
Maksim kuoli marraskuussa 2012 sofialaisessa sairaalassa, jossa hän oli ollut jo kuukauden hoidettavana.
Kurikka
Jurvan kunta liittyi Kurikkaan vuoden 2009 alussa, Jalasjärvi vuoden 2016 alussa. Kurikka on kuntaliitosten johdosta nykyään pinta-alaltaan Etelä-Pohjanmaan maakunnan suurin ja väkiluvultaan toiseksi suurin kaupunki. Kurikka on myös Suomen suurin maatalouspitäjä maatalouden tuloilla mitattuna.
Historia
Kurikka kuului aluksi Isonkyrön seurakuntaan. Sitten siitä tuli vuonna 1516 perustettuun Ilmajoen kappeliin kuulunut saarnahuonekunta. Vuonna 1672 kappeliksi muuttunut Kurikka sai nimensä seudun keskustan kohdalla Kyrönjoen itärannalle asutetuista Kurikan taloista, joista ensimmäinen on rakennettu viimeistään 1400-luvulla (Antti Kurikka 1480). Kurikan ensimmäinen asukas tuli näille erämetsilleen Lempäälästä tai Pirkkalasta, jossa Kurikan talo on ollut jo aikaisemmin. Muistona siitä on edelleen Pirkkalassa oleva Kurikan kunnanosa. Kurikan kirkkoa vastapäätä, toisella puolen jokea, on vieläkin vanhin jäljellä oleva näistä Kurikan kantataloista, Wähä-Kurikka (nykyinen Rinta-Kurikka). Se seisoo edelleen samalla paikalla, korkealla jokitörmällä Kurikanlahden (Meijerinlampi) yläpuolella. Talon vanhimmat kellariosat ovat jopa 1400-1500 luvulta. Ruotsin kuningas Kustaa II Adolf on matkapäiväkirjansa mukaan viettänyt talossa seurueineen yönsä 1626 talvella matkallaan Pohjanlahden ympäri Tukholmaan. (Upsalan yliopiston kirjasto. Kuninkaan matkapäiväkirja. Elarsin kokoelmat)
Maantiede
Kurikan naapurikunnat ovat Ilmajoki, Karvia, Kauhajoki, Kihniö, Laihia, Maalahti, Närpiö, Parkano, Seinäjoki ja Teuva.
Kurikan korkein kohta on heti keskustan länsipuolella sijaitseva Lehtivuori, joka on peräti 196 metriä merenpinnan yläpuolella. Vieressä oleva Pikku Lehtivuorikin on 191 m korkea.
Luonto
Kurikan Natura-kohteita ovat liito-oravistaan tunnetut Metsäkylän metsä ja Isokorpi, Pitkämönluoman ja Pässilänvuoren lehtoalueet, sekä soidensuojeluohjelman parissa olevat Levaneva, Haukilamminneva, Iso Kakkurinneva, Kurpanneva ja Mustasaarenneva.
Vesistöt
Kurikan kaupungin alueella on kaikkiaan 34 järveä, joista suurimmat ovat Kivi- ja Levalammen tekojärvi, Liikapuron tekojärvi ja Iso Madesjärvi.
Kylät
Jalasjärven alue Ahonkylä, Alavalli, Hirvijärvi, Ilvesjoki, Jokipii, Keskikylä, kirkonkylä, Koskue, Luopajärvi, Sikakylä, Taivalmaa ja Ylivalli.
Jurvan alue Harjunkylä, Jyrynkylä, Järvenpää, Kentta, Kesti, kirkonkylä, Koskimäki, Metsäkylä, Niemenkylä, Närvijoki, Rannankylä, Sarvijoki, Tainuskylä ja Tupenkylä.
Kurikan alue Hakuni, Juonenkylä, Kakkuri, Kamppi, kirkonkylä, Korvenkylä, Kurikankylä, Laulaja, Levi, Lohiluoma, Luomainkylä, Luopa, Lusankylä, Mieto, Myllykylä, Oppaanmäki, Panttila, Pitkämönkylä, Polvenkylä, Saarenkylä, Salonkylä, Syväojankylä, Säntti, Tuiskula, Varpahaiskylä ja Viitala.
Taajamat
Vuoden 2017 lopussa Kurikassa oli 21 203 asukasta, joista 13 296 asui taajamissa, 7 814 haja-asutusalueilla ja 93:n asuinpaikat eivät olleet tiedossa. Kurikan taajama-aste on 63,0 %. Kurikan taajamaväestö jakautuu kahdeksan eri taajaman kesken:
Kaupungin keskustaajama on lihavoitu. Asteriskilla (*) merkityt taajamat kuuluvat tähän kaupunkiin vain osittain. Kurikan keskustaajama on kasvanut yhteen Ilmajoen kirkonkylän ja Koskenkorvan kanssa. Ilmajoki-Kurikan taajamassa on yhteensä 13 503 asukasta ja sen pinta-ala on 55,89 neliökilometriä.
Väestö
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Kristinusko
Vuoden 2018 aluejaon mukaan Kurikassa on seuraavat Suomen evankelis-luterilaisen kirkon seurakunnat:
Suomen ortodoksisen kirkon seurakunnista Kurikan alueella toimii Vaasan ortodoksinen seurakunta.
Suomen helluntaikirkon jäsenseurakunnista Kurikassa toimii Jurvan helluntaiseurakunta. Itsenäisenä helluntaiseurakuntana Kurikassa toimii Jalasjärven helluntaiseurakunta ja Kurikan Kotiseurakunta.
Seuraavassa luettelossa on mainittu historiallisella ajalla lakkautetut seurakunnat Kurikan kaupungin nykyisellä alueella.
Elinkeinorakenne
Nykypäivänä kaupungissa on useita teollisuusyrityksiä. Suurin työllistäjä on työkoneiden ohjaamoja valmistava ja laitekokoonpanoa tekevä Fortaco Oy (entinen Velsa). Fortacolla on Kurikassa noin 250 työntekijää. Myös Pohjanmaan Kaluste Oy sekä Relicomp Oy työllistää yli 100 henkilöä. Työllisestä työvoimasta 53,2 % työskentelee palvelusektorilla. Siitä huolimatta maa- ja metsätalouden osuus on 9,4 % työllisestä työvoimasta.
Kurikan kaupunki omistaa noin 4,7 miljoonaa Nesteen osaketta. Kurikan kaupunki omistaa myös noin 6,2 miljoonaa Fortumin osaketta (tieto 4.7.2021). Heinäkuussa 2021 osakkeiden arvo oli yhteensä hieman yli 388 miljoonaa euroa.
Ruoka
Kurikan pitäjäruoaksi nimettiin 1980-luvulla perunakropsu eli perunataikinasta tehty pannukakku. Perinne elää myös tunnetussa sanonnassa ”Kurikasta kotoosin ja kropsua eväsnä”.
Tapahtumat
Vuodesta 1998 Kurikassa on järjestetty Haku päällä -nimistä vuosittaista ”heilanhakufestivaalia”. Toinen pitkään jatkunut tapahtuma on paikallisten huonekaluvalmistajien tuotantoa esittelevät Mööpeli-messut.
Tšekin sosiaalidemokraattinen puolue
Tšekin sosiaalidemokraattinen puolue (, lyh. ČSSD) on tšekkiläinen sosiaalidemokraattinen puolue, jota on johtanut Jan Hamáček vuodesta 2018.
Kurikka
Urheilu
Kurikassa toimii Kurikan Ryhti, jonka lajeina ovat ampumahiihto, hiihto, jalkapallo, jousiammunta, jääkiekko, kamppailu-urheilu, lentopallo, salibandy, sulkapallo, uinti ja yleisurheilu. Lisäksi Rasti-Kurikka on menestynyt suunnistusseura. Kurikan Seibukan on menestynyt judoseura. Kurikassa on myös urheiluseura Kurikan Visa, jonka toiminta keskittyy pääasiassa shakkiin, tikanheittoon ja lentopalloon. Kurikan puntti klubi on menestynyt painonnostoon keskittynyt seura. Kurikassa on jäähalli, uimahalli, tennishalli ja urheilukeskus, jossa ovat yleisurheilukenttä, pesä- ja jalkapallokenttä, tenniskenttä, kuntorata ja hiekkatekonurmikenttä. Kurikassa on myös monitoimikeskus, Monnari, jossa voi harrastaa normaalien sisäurheilulajien lisäksi jousiammuntaa. Lisäksi löytyy erillinen seurojen ylläpitämä painonnosto ja kamppailusali. Jurvan puolella on liikuntahalli ja siinä kuntosali.
Tšekin sosiaalidemokraattinen puolue
Sosiaalidemokraattien historia ulottuu vuoteen 1878. Sotien välisenä aikana Tšekkoslovakiassa toimiva sosiaalidemokraattinen puolue oli yksi Itä-Euroopan vahvimmista, ja se oli mukana hallitsemassa maata koalitiohallituksissa 1920- ja 1930-luvuilla. Sosiaalidemokraattinen puolue perustettiin uudelleen samettivallankumouksen jälkeen, minkä jälkeen ČSSD on ollut yksi Tšekin johtavista puolueista.
Kurikka
Hallinto
Jalasjärven liityttyä Kurikkaan vuoden 2016 alusta kuntien kaksi valtuustoa yhdistyivät väliaikaiseksi valtuustoksi seuraaviin vaaleihin saakka. Yhdistyneessä valtuustossa paikkoja oli kaikkiaan 78 ja ne jakautuvat seuraavasti: keskusta 33, kokoomus 19, perussuomalaiset 14, SDP 8, vasemmistoliitto 3 sekä kristillisdemokraatit 1.
Tšekin sosiaalidemokraattinen puolue
Historia
Puolue on perustettu vuonna 1878 nimellä Sociálně-demokratická strana českoslovanská v Rakousku osana Itävallan sosiaalidemokraattista puoluetta. Se itsenäistyi vuonna 1894 nimellä Tšekkoslavonialainen puolue, ja vuonna 1918 siitä tuli Tšekkoslovakian sosiaalidemokraattinen puolue sen yhdistyessä Slovakian sosiaalidemokraattisen puolueen (Sociálnodemokratická strana Slovenska) kanssa.
Kurikka
Hallinto
Kuntavaaleissa 2021 jakautuivat 43 paikkaa kaupunginvaltuustossa seuraavasti: keskusta 17 paikkaa (-2 verraten vuoden 2017 kuntavaaleihin), kokoomus 11 paikkaa (+1), perussuomalaiset kahdeksan paikkaa (+4), SDP neljä paikkaa (-1), vihreät yhden paikan (-1), kristillisdemokraatit yhden paikan (-1) ja vasemmistoliitto yhden paikan (-).
Tšekin sosiaalidemokraattinen puolue
Historia
Vuonna 1938 Natsi-Saksan otettua haltuunsa osan maasta kaikki Tšekkoslovakian puolueet yhdistettiin yhdeksi Kansallisen yhtenäisyyden puolueeksi, joka lakkautettiin maaliskuussa 1939, kun maa miehitettiin kokonaan. Sen jälkeen puolue oli aktiivinen vastarintajärjestö. Vuonna 1945 puolue perustettiin uudelleen, mutta liitettiin vuonna 1948 kommunistiseen puolueeseen, tosin sillä oli Lontoossa toiminut maanpakolaisosasto.
Kurikka
Politiikka
Annetut äänet vuosien 2017 ja 2021 kuntavaaleissa Kurikan ja Jalasjärven kuntaliitoksen jälkeen. (lähde: YLE, Vaalitulospalvelu)
Tšekin sosiaalidemokraattinen puolue
Samettivallankumouksen jälkeen
Samettivallankumouksen jälkeen 19. marraskuuta 1989 puolue perustettiin uudelleen Prahassa perinteisellä nimellä Tšekkoslovakian sosiaalidemokratia, vaikka se toimikin vain Tšekissä, mutta solmi pian yhteistyösopimuksen Slovakian puolueen kanssa. Vuoden 1993 puoluekokouksessa puolue päätti ottaa nimekseen Tšekin sosiaalidemokraattinen puolue.
Kurikka
Ystävyyskunnat
pienoiskuva|pysty=0.6|Kurikka ennen vuotta 2009.
Katso myös
pienoiskuva|pysty|Kuriskasta – Från Kuricka.
Tšekin sosiaalidemokraattinen puolue
Samettivallankumouksen jälkeen
Poliittisen kentän vasemmalla laidalla ČSSD:n kovaksi kilpailijaksi osoittautui kommunistien KSČM. Sosiaalidemokraattien pitkä historia ja asema Tšekin vanhimpana puolueena kuitenkin auttoivat sitä kilpailussa kommunistien kanssa, mutta ensimmäisissä samettivallankumouksen jälkeisisissä vaaleissa 1990 ja 1992 sosiaalidemokraatit ylittivät vain vaivoin 5 %:n äänikynnyksen. ČSSD:n asema alkoi vahvistua, kun Miloš Zeman nousi puolueen johtoon.
Vuosina 1998–2002 ČSSD johti vähemmistöhallitusta, jota tuki oppositiosta konservatiivinen Kansalaisdemokraattinen puolue (ODS). Tämän jälkeen ČSSD muodosti hallituksen vuosina 2002–2006 yhdessä konservatiivisen KDU-ČSL:n ja liberaalin Vapausliiton kanssa. Miloš Zemanilla oli puoluejohtajana vielä vahva rooli, kun sosiaalidemokraatit muodostivat hallituksen ODS:n kanssa, mutta vuosina 2002–2006 ČSSD vaihtoi johtajaa peräti kolme kertaa. Lopulta Jiří Paroubek pelasti puolueen ajautumasta pahempaan kriisiin, mutta hänen johdollaan sosiaalidemokraatit eivät pystyneet saavuttamaan vaalivoittoa vuosien 2006, 2009 tai 2010 vaaleissa.
Toukokuun 2010 parlamenttivaalien alla ČSSD:lle ennustettiin ennen yli 30 % kannatusta, mutta lopulta vaaleissa kannatus jäi 22 prosenttiin. Tämä oli puolueelle tappio, vaikka se saikin eniten ääniä, koska oikeisto sai selvän enemmistön parlamenttiin. Vaalitulos johti puoluejohtaja Jiří Paroubekin eroon.
ČSSD on kärsinyt sen jakaantumisesta konservatiiveihin ja liberaaleihin. Puolueen sisäistä kiistelyä on pidetty yhtenä syynä, kun sosiaalidemokraatit menetti kolme paikkaa vuoden 2013 vaaleissa, vaikka ennen vaaleja puolue oli menestynyt hyvin kannatusmittauksissa. Vuoden 2013 vaaleissa ČSSD nousi kuitenkin suurimmaksi ja sai noin 20,5 prosenttiä äänistä. Bohuslav Sobotkasta tuli maan pääministeri ja hän muodosti hallituksen ANO 2011:n ja kristillisdemokraattien kanssa.
Vuoden 2017 vaaleissa puolueen äänisaalis jäi vaatimattomaan 7,3 prosenttiin, alhaisemmaksi kuin esim. kommunistipuolueella.
Caterina Valente
thumb|340px|Caterina Valente esiintymässä Berliinissä vuonna 1984. Caterina Valente (s. 14. tammikuuta 1931 Pariisi, Ranska) on italialainen laulaja, tanssija ja näyttelijä.
Kotajärvi (Kuhmoinen, Pirttikulma)
Kotajärvi on Pirkanmaalla Kuhmoisissa Pirttikulman kylän lähellä sijaitseva järvi.
Differenssikone
thumb|Babbagen pojan isänsä differenssikoneen osista vuonna 1879 rakentama differenssikoneen toimiva yhteenlaskuosa. thumb|Lontoon tiedemuseon rakentama Babbagen differenssikone nro 2. Differenssikone, joka tunnetaan myös nimellä differentiaalikone , on mekaaninen laskukone, joka on tarkoitettu polynomifunktiotaulukoiden automaattiseen tuottamiseen. Koska myös muunlaisia funktioita voi approksimoida polynomifunktioilla, voi differenssikoneella tuottaa myös esimerkiksi logaritmi- ja sinitaulukoita. Tarve taulukoiden koneelliseen laskemiseen oli ennen varsinaisten tietokoneiden aikaa ilmeinen, sillä käsin laskeminen vaati paljon työvoimaa ja taulukoihin saattoi siitä huolimatta tulla kohtalokkaita virheitä.
Caterina Valente
Italialaisen taiteilijaperheen tytär oli varsinkin 1950-luvun puolivälistä seuraavan vuosikymmenen puoliväliin oikea maailmantähti. Häntä voidaan kutsua todelliseksi moniosaajaksi. Hän puhui sujuvasti kuutta eri kieltä, mutta levytti peräti kahdellatoista kielellä, muun muassa saksaksi, portugaliksi, japaniksi, hollanniksi ja kreikaksi.
Kotajärvi (Kuhmoinen, Pirttikulma)
Maantietoa
Järven pinta-ala on 5,7 hehtaaria ja se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä ja sen rannat ovat metsämaata. Järven kaakkoispuolella on kaksi taloa, joille tulee tie Hahmajärven ja Myllykylän kylien väliseltä tieltä.
Caterina Valente
Elämä ja ura
Caterina Valente avioitui 1952 jonglööri Erik van Aronin (Gerd Eric Horst Scholz) kanssa. Muusikko Eric van Aron (s.1958) on heidän poikansa. Valenten ensimmäiset levytyssopimukset olivat Kurt Edelhagenin ja Werner Müllerin orkestereiden solistina. Kuubalaisen Ernesto Lecuanan säveltämien (mm. "Malaguena" ja "The Breeze and I") levytyksillä Valente nousi samoihin aikoihin myös Yhdysvaltojen myyntilistoille. Vuonna 1955 hän esiintyi "Golgate Comedy Hour" -ohjelmassa yhdessä Gordon MacRaen kanssa. Valente sai oman televisio-ohjelma saksalaisella tv-kanavalla jo vuonna 1957, ja sitä tuotettiin aina 1980-luvulle saakka. Hänellä oli oma tv-ohjelma myös Italiassa, Itävallassa ja Sveitsissä. Vuosina 1966-1972 hän oli vakituinen vieras Dean Martin Show -ohjelmassa, ja hän vieraili myös Perry Comon ja Danny Kayen tv-ohjelmissa. 1960-luvun puolivälissä hän työskenteli legendaarisen Claus Ogermannin kanssa ja levytti hänen säveltämäänsä musiikkia italiaksi ja englanniksi Decca- ja London levymerkeille. Vuonna 1972 hän avioitui brittiläisen pianistin Roy Buddin kanssa. Heillä on poika Alexander, mutta he erosivat 1979.
Kotajärvi (Kuhmoinen, Pirttikulma)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 142,9 metriä mpy. Siihen laskee neljä ojaa. Laskuoja lähtee järven eteläpäästä, kulkee pienen Kotalammin kautta ja laskee lopulta Pirttijärveen. Kotajärven ja Pirttijärven välinen pudotus on 6,2 metriä.
Differenssikone
Historia
Differenssikoneen ajatuksen esitti ensimmäisenä J. H. Müller vuonna 1786. Varsinaista laitetta ei kuitenkaan rakennettu ja keksintö unohtui useiksi vuosikymmeniksi. Nimitys differenssikone tulee koneen käyttämästä numeerisesta likiarvojen laskentaan tarkoitetusta differenssimenetelmästä. Vuonna 1822 tietokoneen idean isänä pidetty Charles Babbage esitti suunnitelman differenssikoneesta Royal Astronomical Societylle, joka myönsi siihen rahoituksen 1823. Babbage alkoi rakentaa konetta, ja työ kesti useita vuosia, mutta kone ei valmistunut. Toisaalta syynä olivat perheasiat ja toisaalta Babbagen halu rakentaa paljon kunnianhimoisempi kone, analyyttinen kone. Vuonna 1823 aloitettu differenssikone nro 1 olisi sisältänyt 25 000 osaa. Osista valmistettiin puolet ja niistäkin vain murto-osa käytettiin demoversion tekemiseen, joka on ainoa säilynyt osa ja vielä toimintakuntoinen. Muut osat joutuivat romuksi ja piirustukset ovat säilyneet puutteellisina. Suunnitellessaan analyyttistä konetta Babbage laati differenssikoneen parannetun version piirustukset, jotka ovat säilyneet. Lontoon tiedemuseo rakensi vuosina 1989–1991 Babbagen differenssikone nro 2:n alkuperäisten piirustusten pohjalta, ja se todettiin täysin toimivaksi.
Caterina Valente
Elämä ja ura
Saksassa hän oli iskelmämusiikin pääesittäjä. Siellä hän levytti Cole Porterin "I love Paris", "Ganz Paris träumt von der Liebe", jota myytiin runsaat 500 000 kappaletta 1954.
Kotajärvi (Kuhmoinen, Pirttikulma)
Historiaa
Vuoden 1855−1856 Kalmbergin kartastossa järvi oli merkitty nykyisellä nimellään.
Vuoden 1965 peruskartassa järven kaakkoispuolisten talojen yhteydessä oli peltoja, joista osa jatkui järven rantaan asti. Vuoteen 1985 mennessä pellot olivat osin metsittyneet.
Differenssikone
Historia
Ensimmäinen toimiva differenssikone rakennettiin jo 1800-luvulla. Ruotsalainen keksijä Per Georg Scheutz innostui Babbagen ideasta ja rakensi suunnilleen pianon kokoisen laitteen vuonna 1853. Laite esiteltiin Pariisin maailmannäyttelyssä 1855 ja myytiin Britanniaan 1859. Scheutz rakensi 1860 vielä toisen differenssikoneen, joka myytiin Yhdysvaltojen hallitukselle. Kumpaakin laitetta käytettiin logaritmitaulukoiden laskemiseen.
Caterina Valente
Elämä ja ura
Suomessa hänen suurimpia hittejään oli 1959 "Rote Rosen werden blüh'n" (Beethovenin Für Elisestä muokattu iskelmä, jonka teki samana vuonna suomeksi Tuula Ikäheimo nimellä "Kaipuun kukka"), 1960 "Oh Valentino" ja "Sucu Sucu". Caterina Valente esiintyi Suomessa vuonna 1960 Tesvision viihdeohjelmasarjassa "Aikamme huiput". Tämä ohjelma lähetettiin suorana Helsingin Ruotsalaisesta Teatterista. Sarjan muita huippuvieraita olivat muun muassa tanskalainen lauluduo Nina ja Frederik sekä Hollywood-tähti Jayne Mansfield.
Differenssikone
Historia
Vuonna 1875 niin ikään ruotsalainen Martin Wiberg rakensi parannellun differenssikoneen, joka oli pienempi ja tuotti täydellisempiä taulukoita.
Caterina Valente
Elämä ja ura
Vuosien aikana hän on levyttänyt tai esittänyt monien kansainvälisten artistien, kuten Louis Armstrongin, Benny Goodmannin, Ella Fitzgeraldin, Woody Hermanin, Tommy Dorsey Orchesteran, Buddy Rich, Sy Oliverin, Claus Ogermanin ja Chet Bakerin kanssa. Hän on esiintynyt myös elokuvissa. Vuonna 1962 Valente vieraili USA:ssa huippusuositun Perry Como show’n tähtivieraana. Suomessakin nähdyssä jaksossa Perry Como esitti hänelle varta vasten sävelletyn serenadin nimeltä "Caterina". Kappaleesta tehtiin Suomessa samanniminen kotimainen versio Eino Grönin esittämänä
Maaliskuussa 2002 Caterina Valente sai elämäntyöstään saksalaisen Echo-Press-esityspalkinnon.
Albumit
Yhdysvallat Brasilia Peru Argentiina Kolumbia Britannia Australia Saksa Japani Etelä-Afrikka
Slim Thug
Slim Thug (oikealta nimeltään Stayve Jerome Thomas, s. 8. syyskuuta 1980 Houston, Texas, Yhdysvallat) on yhdysvaltalainen rap-artisti. Hänen ensimmäinen levy-yhtiönsä oli Swishahouse. Puolitoista vuotta myöhemmin Stayve perusti veljensä kanssa oman levy-yhtiön Boss Hogg Outlawsin. Stayve on myös levy-yhtiöiden Geffen Records, The Neputnes ja The Star Trak listoilla. Hän voitti MTV Music Awardsin vuoden 2006 parhaan R&B-musiikkivideon palkinnon kappaleella "Check On It" laulaja Beyoncén kanssa.
Käpäläsaniaiskasvit
Käpäläsaniaiskasvit (Davalliaceae) on Polypodiales-lahkoon kuuluva saniaisheimo. Siihen kuuluu viisi sukua ja noin 50 lajia.
Heimon lajeja ei kasva Suomessa luonnonvaraisina.
Sérgio Eduardo Castriani
Castrianista tuli Tefén prelaatti 19. lokakuuta 2000. 12. joulukuuta 2012 hänet nimitettiin Manausin arkkihiippakunnan arkkipiispaksi. Hän jäi eläkkeelle vuonna 2019.
Barbara Billingsley
pienoiskuva|Barbara Billingsley vuonna 1958. Barbara Billingsley (s. Barbara Lillian Combes; 22. joulukuuta 1915 – 16. lokakuuta 2010) oli yhdysvaltalainen näyttelijä.
Billingsley toimi myös ääninäyttelijänä sarjassa Pikkumuppetit, jota näytettiin vuosina 1984–1991. Hän kuoli 94-vuotiaana Kalifornian Santa Monicassa.
Brikama
Brikama tai Birikama on kaupunki Gambian rannikolla, maan länsiosissa. Se sijaitsee maan pääkaupungista Banjulista 35 kilometriä lounaaseen.
Brikamassa asuu 730 895 asukasta, ja naisia on noin 20 000 enemmän kuin miehiä.
Tegelin lentoasema
Berlin-Tegelin lentoasema (myös nimellä Otto Lilienthalin lentoasema) oli toinen Berliinin kaupallinen lentoasema aiemman Schönefeldin lentoaseman  ohella. Tegel oli niistä vilkkaampi ja palveli 20,7 miljoonaa matkustajaa vuonna 2014. Lentoasema olikin Saksan neljänneksi vilkkain.
Historia
Berliinin ilmasillan aikana vuonna 1948 Tegeliin rakennettiin Euroopan pisin kiitotie (2 400 metriä). Modernit asemarakennukset rakennettiin 1970-luvulla, jolloin alettiin korvata jo pieneksi käynyttä sekä runsaan asutuksen keskellä sijaitsevaa Tempelhofin lentoasemaa.
Arkkitehtuuri
thumb|275px|Tegelin lentoasema ilmasta. Kuvan keskellä on pieni Flughafensee-järvi ja vasemmalla [[Havel-jokea.]] thumb|275px|Tegelin lentoasemaa sisältä. thumb|275px|Berliinin lentoasemien sijainnit. Tegelin lentoasema tunnetaan erityisesti sen kuusikulmaisesta muodostaan ja siitä muodostuvasta ”sisäpihasta”, jonne bussit ja taksit pääsevät kätevästi. Kuusikulmaisen muodon on todettu helpottavan aseman liikennejärjestelyjä sekä matkustajien asemalta poistumista. Vuonna 1975 valmistuneen rakennuksen suunnitteli sittemmin Saksan kuuluisimmaksi kohonnut arkkitehtitoimisto Gerkan, Marg und Partner.
Kiitotiet
Tegelin lentoasemalla oli kaksi kiitotietä, joiden pituudet olivat 3 023 ja 2 424 metriä. Vaikka Tegelissä oli rakentamisen aikaan vuonna 1948 Euroopan pisin kaupalliseen käyttöön suunniteltu kiitotie, ei sillä pystytty enää liikennöimään uusilla laajarunkokoneilla, kuten Airbus A380:lla.
Sulkeminen
Lentoasema suljettiin säännölliseltä liikenteeltä 8. marraskuuta 2020 uuden Berliini-Brandenburgin lentoaseman valmistuttua Schönefeldin laajennuksena. Viimeinen kaupallinen lento oli Air Francen lento 1325 Pariisiin. Air France lensi myös Tegelin ensimmäisen kaupallisen lennon 2. tammikuuta 1960. Tuolloin Air France ei voinut enää käyttää Tempelhofin lentoasemaa, sillä sen uusissa Caravelle-koneissa (kuten myöskään Finnairin ensimmäisen sukupolven Caravelleissa) ei ollut lyhyen kentän toiminnan edellyttämiä suihkujarruja. Lentoasemaa pidettiin kuitenkin toimintakuntoisena 3. heinäkuuta 2021 saakka uuden lentoaseman ongelmien varalta, minkä jälkeen lentoasema poistui ilmailutiedotusjulkaisuista lopullisesti. Poikkeuksen tähän tekee helikopteriliikenne, jota tuetaan 2029 saakka.
Calvin Harrisin diskografia
Calvin Harris on julkaissut viisi studioalbumia.
Vauhdittomien hyppyjen Suomen-mestaruuskilpailut
Vauhdittomien hyppyjen Suomen-mestaruuskilpailut järjestettiin vuosina 1909–1937. Ensimmäiset kilpailut käytiin 1909 Kaisaniemen kentällä yleisurheilun SM-kilpailuiden yhteydessä. Vuonna 1911 kisat järjestettiin Helsingin yliopiston voimistelusalissa. Vuodesta 1911 vuoteen 1932 kilpailut järjestettiin maaliskuun kolmas sunnuntai paria poikkeusta lukuun ottamatta.
1900-luvun alkupuolella urheilijoiden talviharjoittelu- ja kilpailumahdollisuudet olivat huonot ja tämän vuoksi vauhdittomia hyppyjä harjoiteltiin ja niissä kilpailtiin paljon. Kilpailupaikaksi riitti muun muassa koulujen salit, joissa tila ei riittänyt kunnolliseen vauhdinottoon, mutta vauhdittomia lajeja varten tilaa oli riittävästi.
Vuosina 1911–1914 kolmiloikassa hypättiin kolme tasajalkaloikkaa peräkkäin. Vuodesta 1915 lähtien lajia hypättiin tavallisella kolmiloikkatyylillä.
Vesa Ilmaranta
Vesa Ilmaranta (s. 1960) on suomalainen taiteen maisteri vuodelta 2000. Hän on opettanut graafista suunnittelua Helsingin kristillisessä opistossa. Tämän lisäksi Vesa Ilmaranta on toiminut sarjakuvan teon opettajana Taideteollisessa korkeakoulussa. Ilmaranta toimii tällä hetkellä Timo Kähkösen piirtämän Paikallisuutisia-sarjakuvan käsikirjoittajana. Sitä ennen hän on käsikirjoittanut sarjoja Poke (Ilta-Sanomat 1986), Elukat (Eläinmaailma ja Lemmikit & eläinmaailma 1994-2001) ja Suomen kuvalehdessä vuosina 2000-2001 ilmestynyttä aikakauslehtisarjaa Käytettyä tavaraa.
Medal of Honor (videopeli)
Medal of Honor on DreamWorks Interactiven kehittämä ja Electronic Artsin vuonna 1999 julkaisema ensimmäisen persoonan ammuntapeli ja Medal of Honor -pelisarjan ensimmäinen osa. Pelin tapahtumat sijoittuvat toiseen maailmansotaan.
Pelihahmona ohjataan luutnantti Jimmy Pattersonia, joka on pelihahmona myös myöhemmissä Medal of Honor -peleissä. Patterson toimii OSS:n agenttina. Pelin tavoitteena on tuhota natsi-Saksan suunnitelmat ja eliminoida saksalaiset joukot.
Zenica-Doboj’n kantoni
Zenica-Doboj’n kantoni on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan keskiosassa ja rajautuu Serbitasavaltaan, Tuzlan kantoniin, Sarajevon kantoniin ja Keski-Bosnian kantoniin. Zenica-Doboj’n kantonin pinta-ala on 3 415 neliökilometriä ja siellä on 385 067 asukasta (vuonna 2013). Kantoni jakautuu 12 kuntaan: Breza, Doboj Jug, Kakanj, Maglaj, Olovo, Tešanj, Usora, Vareš, Visoko, Zavidovići, Zenica ja Žepče. Pääkaupunkina toimii Zenica.
Toinen kantonin nimessä mainittu kaupunki Doboj jäi Serbitasavallan puolelle, vaikka osa entistä kuntaa sijaitseekin federaation puolella. Enemmistönä kantonissa ovat bosniakit (83 %), seuraavaksi eniten on kroaatteja (13 %) ja serbejä (2,5 %).
Sara-Ella Kemppainen
Sara-Ella Kemppainen (s. 19. marraskuuta 1999) on suomalainen pesäpalloilija. Kemppainen edustaa Superpesiksessä pelaavaa Manse PP:tä. Hän on pelannut Superpesistä myös kasvattajaseurassaan Kempeleen Kirissä. Manse PP:ssä pelatessaan Kemppainen saavutti SM-hopean kaudella 2020. Hän pelaa ulkokentällä polttolinjassa. Kemppainen on pelannut urallaan 114 Superpesiksen runkosarjaottelua. Näissä hän on lyönyt yhdeksän kunnaria ja 49 tavallista juoksua, tuonut 66 juoksua ja kerännyt 311 kärkilyöntiä. Kemppainen on pelannut urallaan 25 Superpesiksen ylempää pudotuspeliottelua. Näissä hän on lyönyt kolme tavallista juoksua, tuonut seitsemän juoksua ja kerännyt 47 kärkilyöntiä. Tilastot päivitetty 15. heinäkuuta 2021.
Rugby-7
right|thumb|Rugby-7 -ottelu [[Melbournessa 2006.]] right|thumb|Melrose RFC right|thumb|Rykelmäaloitus eli scrum rugby-7:ssä. Rugby-7 on rugby-pelin muoto, jossa kummallakin joukkueella on kentällä kerralla seitsemän pelaajaa tavanomaisen 13 tai 15 pelaajan sijaan. Lajia pelataan sekä rugby unioniin että rugby leagueen pohjautuvilla säännöillä. Näistä vanhempi ja suositumpi, rugby unioniin pohjautuva peli on olympialaji Rio de Janeiron kesäolympialaisista 2016 alkaen. Kansainvälinen olympiakomitea päätti asiasta Kööpenhaminassa 9. lokakuuta 2009.
Rugby-7:n juuret ovat Skotlannin Melrosessa, jossa on jo vuodesta 1883 alkaen järjestetty vuosittain Melrose Sevens -turnaus. Lajin merkittävimpiä maajoukkueturnauksia ovat Rugby World Cup Sevens ja IRB Sevens World Series. Laji kuuluu myös muun muassa Kansainyhteisön kisojen ohjelmaan.
Seitsenmiehistä rugbya pelataan pääasiassa samoilla säännöillä ja samankokoisella kentällä kuin rugby unionia. Peliaika on kuitenkin 2 × 7 minuuttia rugby unionin 80 minuutin sijaan. Turnauksen loppuottelun peliaika on joissain tapauksissa 20 minuuttia.
Maailmanmestaruuskilpailut
Lajin maailmanmestaruuskilpailut, Rugby World Cup Sevens, on järjestetty neljän vuoden välein vuodesta 1993 lähtien. Fidži on voittanut mestaruuden 1997 ja 2005, Uusi-Seelanti 2001 ja 2013, Englanti 1993 ja Wales 2009. Australia on hävinnyt loppuottelun kaksi kertaa. Muut mitaleille yltäneet maat ovat olleet Irlanti, Etelä-Afrikka, Samoa, Argentiina ja Kenia.
Naisten MM-kilpailut järjestettiin ensimmäisen kerran 2009, jolloin mestaruuden voitti Australia. Vuonna 2013 mestaruuden voitti Uusi-Seelanti. Muut mitaleille yltäneet maat ovat olleet Yhdysvallat, Etelä-Afrikka. Kanada ja Espanja.
Salmijärvi (Kuhmoinen, Myllykylä)
Maantietoa
Järven pinta-ala on 4,5 hehtaaria ja se on 550 metriä pitkä ja 150 metriä leveä. Kapea salmi jakaa järven keskeltä länttiseen ja itäiseen järvenosaan. Järvellä ei ole kartan mukaan saaria ja sen rantaviivan pituus on 1,4 kilometriä. Rannat ovat pääosin metsämaata ja järvellä on kolme vapaa-ajan asuntoa.
Historiaa
Vuoden 1855−1856 Kalmbergin kartastossa järvi oli merkitty nimettömänä.
Vuoden 1965 peruskartassa järvi oli autio, mutta sen rannoilla oli peltoja. Vuoteen 1985 mennessä järvelle oli rakennettu kaksi taloa ja peltoa oli enää järven länsiosan pohjoisrannalla.
Doro Pesch
Doro Pesch (oik. Dorothee Pesch, s. 3. kesäkuuta 1964 Düsseldorf, Länsi-Saksa) on eräs tunnetuimmista naispuolisista heavy metal -laulajista, ja hän on ansainnut nimityksen Metal Queen. Doro asuu nykyään New Yorkissa.
Doro aloitti uransa musiikin parissa Snakebite-yhtyeessä, mutta vuonna 1983 hän liittyi edellisenä vuonna perustettuun Warlock-yhtyeeseen. Vuonna 1987 Warlock menetti oikeudet nimeensä entiselle managerilleen, ja Doron ollessa ainoa alkuperäisjäsen bändissä, hän päätti jatkaa omalla nimellään ja aloitti soolouransa. Hänen toisen sooloalbuminsa on tuottanut Kiss-yhtyeen Gene Simmons. Doron yhtyeessä soittavat tällä hetkellä Nick Douglas (basso), Johnny Dee (rummut), Luca Princiotta (kitara) sekä Bas Maas (kitara).
Doro on maininnut suosikkiyhtyeekseen Judas Priestin.
Toukokuussa 2014 Doron juhlakeikalla vierailivat suomalaiset muusikot Mr. Lordi ja Amen.
Manuel Poggiali
thumb|Manuel Poggiali Assenissa 2008. Manuel Poggiali (s. 14. helmikuuta 1983) on sanmarinolainen ratamoottoripyöräilijä. Hän kilpaili 250-kuutioisten luokassa itävaltalaisessa KTM-tallissa. Poggiali voitti 125-kuutioisten maailmanmestaruuden 2001 ja 250-kuutioisten 2003.
Poggiali lopetti uransa vuonna 2008.
Granada 74
Club Granada 74 oli espanjalainen jalkapalloseura Granadan kunnasta Andalusiasta. Sen edustusjoukkue pelasi parhaimmillaan Espanjan toiseksi korkeimmalla sarjatasolla Segunda Divisiónissa. Vuodet 1999–2007 seura toimi Murciassa nimellä Club de Fútbol Ciudad de Murcia.
Historia
Club Granada 74:n emoseura on vuonna 1974 perustettu granadalainen Club Polideportivo Granada 74, joka on pelannut Andalusian aluesarjoissa ja 1990-luvun puolivälistä lähtien Espanjan neljänneksi korkeimmalla sarjatasolla Tercera Divisiónissa. Seuralla on toimintaa myös uinnissa.
Club Granada 74:n laillinen edeltäjä oli kuitenkin murcialainen Club de Fútbol Ciudad de Murcia, jonka aiemmin Real Murciaa pelaajana edustanut Enrique "Quique" Pina perusti kesällä 1999. Seuran kehitys oli vahvasti nousujohteista jo sen ensimmäisistä vuosista lähtien. Pelattuaan vuoden aluesarjassa se nousi kaudeksi 2000–2001 alimmalle kansalliselle sarjatasolle Tercera Divisióniin. Tercerasta se nousi jo yhden kauden jälkeen Segunda División B:hen ja tästä kahden kauden jälkeen Segunda Divisióniin.
Kahdella ensimmäisellä kaudellaan Segunda Divisiónissa Ciudad de Murcia sijoittui sijoille 17 ja 18, ja onnistui täpärästi säilyttämään sarjapaikkansa. Kaudella 2005–2006 seurasi selvä parannus, kun seura taisteli viimeiseen kierrokseen asti noususta pääsarja Primera Divisióniin. Ciudad de Murcia jäi lopulta kahden pisteen päähän kolmannen ja viimeisen nousijan paikan vieneestä Levantesta. Kaudella 2006–2007 Ciudad de Murcia sijoittui jälleen Segunda Divisiónin neljänneksi, tällä kertaa 13 pisteen päähän kolmanneksi sijoittuneesta paikallisvastustajastaan Real Murciasta.
Kausi 2006–2007 jäi Ciudad de Murcian viimeiseksi tällä nimellä ja Murciassa, sillä 6. kesäkuuta 2007 CP Granada 74:n puheenjohtaja, liikemies Carlos Marsá osti Ciudad de Murcian osakekannan, siirsi seuran Granadaan ja vaihtoi sen nimeksi Club Granada 74. Vanhan CP Granada 74:n alaisuudessa jatkoivat toimintaansa juniorijoukkueet ja sen edustusjoukkue toimi uuden seuran reservijoukkueena. Kaudella 2006–2007 Tercera Divisiónissa pelannut Ciudad de Murcian reservijoukkue puolestaan siirtyi Murciasta 15 kilometrin päähän Lorquín kuntaan, yhdistyi niin ikään Tercerassa pelanneen Escuela Municipal Deporte Lorquín kanssa ja vaihtoi nimekseen Club Atlético Ciudad de Lorquí.
Granada 74:n pelaaminen Segunda Divisiónissa oli pitkään epäselvää Espanjan kuninkaallisen jalkapalloliiton, Euroopan jalkapalloliiton ja Kansainvälisen jalkapalloliiton asetuttua vastustamaan seuran tapaa käytännössä ostaa sarjapaikka. Puheenjohtaja Marsán mukaan kyseessä ei kuitenkaan ollut sarjapaikan ostaminen, vaan ainoastaan Ciudad de Murcian osoitteen- ja nimenmuutos, jota väitettä tuki vanhan seuran CP Granada 74:n toiminnan jatkuminen entisellään. Toimintatapa oli myös Espanjan jalkapalloliigan sääntöjen sallima. Ratkaisu tuli lopulta vasta kauden avausottelua edeltävänä päivänä, jolloin Sveitsin Lausannessa toimiva urheilun välimiesoikeus päätti asian seuran ja liigan hyväksi.
Granada 74:n kokoonpano koostui kaudella 2007–2008 pääasiassa Ciudad de Murcian entisistä pelaajista, joilla oli voimassa oleva sopimus. Joukkueen kohtalona oli kuitenkin pudota Segunda División B:hen heti ensimmäisen kauden jälkeen. Myös kausi 2008–2009 Segunda B:ssä päättyi putoamiseen, ja seura lakkautettiin talousvaikeuksien vuoksi kesällä 2009.
Stadion
Kaudella 2007–2008 Granada 74:n kotikenttänä toimi noin 50 kilometriä Granadasta etelään Motrilin kunnassa sijaitseva Escribano Castillan stadion. Stadionin kapasiteetti on noin 4 400 katsojapaikkaa, ja sitä käyttää myös paikallinen Motril CF. Motriliin Granada 74 päätyi, koska se ei päässyt sopuun Granadan kunnanjohdon ja muiden granadalaisseurojen Granada CF:n ja Granada Atléticon kanssa Los Cármenesin stadionin käytöstä. Suunnitelmissa oli myös uuden 14 000 -paikkaisen stadionin rakentaminen Motriliin.
Hurrikaani Dennis
Dennisistä tuli voimakkain hurrikaani, joka on syntynyt ennen elokuuta. Se aiheutti ainakin 71 ihmisen kuoleman Karibialla ja Yhdysvalloissa sekä 5–9 miljardin dollarin aineelliset vahingot, joista noin puolet Karibialla. Tuhot Yhdysvalloissa jäivät oletettua pienemmiksi Dennisin pienen koon ja myrskyn nopean liikkeen vuoksi.
Myrskyn vaiheet
Hurrikaani Dennis alkoi trooppisesta matalapaineesta Karibianmerellä 4. heinäkuuta, ja siitä tuli trooppinen myrsky Dennis seuraavana päivänä. Myrsky alkoi liikkua nopeasti kohti länsiluodetta.
Dennis saavutti hurrikaanin voiman 6. heinäkuuta lähestyessään Haitin saaren etelärannikkoa. Seuraavana päivänä se vahvistui nopeasti ja saavutti suuren hurrikaanin ja 4. luokan voiman, mikä teki siitä aikaisimman hurrikaanin, joka on saavuttanut vastaavan voiman. Dennis alkoi liikkua hieman pohjoisempaan, ja se saavutti Jamaikan ja Haitin välimaaston 7. heinäkuuta. Lähestyessään Kuuban rannikkoa Dennis voimistui lähelle 5. luokkaa tuulten puhaltaessa 67 m/s (241 km/h) ja iski samalla saaren etelärannikolle 8. heinäkuuta.
Saaren ylitettyään Dennis heikkeni 1. luokan hurrikaaniksi, mutta konvektion alettua uudelleen se voimistui jälleen 4. luokan hurrikaaniksi 10. heinäkuuta liikkuessaan kohti pohjoisluodetta ja Floridan luoteisrannikkoa. Yhdysvaltojen kansallinen hurrikaanikeskus arvioi sen iskevän samalla voimalla maihin, mutta kuten aluetta vajaa vuosi aikaisemmin ravistellut hurrikaani Ivan, myös Dennis heikkeni lähestyessään rannikkoa ja iski lopulta 3. luokan hurrikaanina lähellä Pensacolan kaupunkia.
Rantautumisen jälkeen Dennis jatkoi liikettään pohjoisluoteeseen ja liikkui Floridan poikki Alabamaan, missä se heikkeni hirmumyrskystä trooppiseksi myrskyksi. Mississippin itäosassa se kääntyi pohjoiseen ja jatkoi Ohion laaksoon, missä se heikkeni tavalliseksi matalapaineeksi 13. heinäkuuta.
Vaikutukset
thumb|200px|left|Hurrikaani Dennisin aiheuttamia tuhoja Navarre Beachissä Floridassa
Epävarmuus Dennisin ympärillä ja aiemmin Yhdysvaltojen etelärannikolle iskenyt trooppinen myrsky Cindy saivat öljyn hinnan nousemaan ennätyksellisen korkeaksi, 61,50 dollariin tynnyriltä, 7. heinäkuuta. 8. heinäkuuta hinta kuitenkin laski alle 60 dollariin.
Vakuutusyhtiöt arvioivat 11. heinäkuuta Dennisin aiheuttaneen 3–5 miljardin dollarin vahingot vakuutetulle pääomalle. Lopullinen vahinko lienee ollut 5–9 miljardin dollarin välimaastossa, koska vakuutettu vahinko on yleensä puolet koko vahingosta.
Karibia
Haitissa 44 ihmisen kerrottiin kuolleen, mukaan lukien sillan romahduksen yhteydessä kuolleet 16 ihmistä. Lisäksi runsaat sata ihmistä oli kateissa.
Kuubassa Dennis surmasi 16 ihmistä ja aiheutti 1,4 miljardin dollarin vahingot vahingoittaessaan asuinrakennuksia ja kaataessaan puita sekä sähkölinjoja. Cienfuegosin provinssissa raportoitiin 67 m/s (239 km/h) tuulenpuuskia.
Yhdysvallat
Dennis katkaisi sähköt yhteensä 680 000 taloudelta neljässä eteläisessä osavaltiossa. Se ei aiheuttanut suurta vahinkoa rakennuksille, mutta vakuutetun pääoman vahinkojen arvioitiin olevan 1,25–2,5 miljardia dollaria ja kokonaisvahingon arvioitiin nousevan 2–5 miljardiin.
Dennis iski lähelle samaa aluetta, jonne hurrikaani Ivan oli iskenyt 10 kuukautta aiemmin, mutta se ei aiheuttanut yhtä paljon vahinkoa, koska se oli pienempi ja liikkui nopeammin. Kuitenkin ainakin kymmenen ihmisen arvellaan kuolleen Dennisin vaikutuksesta.
Harmaakeisarikala
Harmaakeisarikala (Pomacanthus arcuatus) on suurikokoinen Länsi-Atlantin koralliriuttojen kala. Niitä käytetään Karibialla ruokakaloina. Lisäksi niitä pidetään suurissa meriakvaarioissa.
Koko ja ulkonäkö
Harmaakeisarikala kasvaa noin 50 cm pitkäksi. Aikuisella yksilöllä on vaaleanharmaalla pohjalla tummanharmaita pilkkuja, nuorilla yksilöillä on ruskeanharmaapilkullisella pohjalla neljä kapeaa valkoista pystyjuovaa.
Alkuperä
Harmaakeisarikala on kotoisin Karibialta ja muualta Atlantin länsilaidalta Uudesta Englannista aina Brasiliaan asti. Niitä on tavattu koralliriuttojen läheisyydestä 2–30 metrin syvyydestä.
Käyttäytyminen
Harmaakeisarikalat elävät yksin tai pareina. Niillä on suuri, yli tuhannen neliömetrin reviiri.
Harmaakeisarikala nyppii elävästä kivestä siinä kasvavaa levää ja pieniä selkärangattomia. Se nyppii myös korallien polyyppeja ja simpukoiden vaippaa, joten se ei sovi riutta-akvaarioon.
Harmaakeisarikalanaaras voi tuottaa yhdellä kutukerralla 50 000–100 000 mätimunaa. Naaraat kutevat pareittain (eivät ryhmänä) ja levittelevät mädin veteen, missä poikaset kehittyvät leijuvan planktonin joukossa.
Ravinto
Harmaakeisarikala syö levää ja pieniä selkärangattomia, kuten sienieläimiä ja vaippaeläimiä.
Hyväksymisvaalitapa
Hyväksymisvaali on vaalitapa, jossa äänestäjä saa äänestää niin useaa ehdokasta kuin haluaa ja jossa voittaja on se ehdokas, joka saa eniten ääniä.
Hyväksymisvaali täyttää monotonisuuskriteerin, koska äänestäjän äänestäessä tiettyä vaihtoehtoa ei tämän vaihtoehdon sija voi ainakaan pudota. Hyväksymisvaali myös vähentää taktista äänestämistä, koska äänestäjällä ei ikinä ole hyvää syytä äänestää jotain ehdokasta äänestämättä myös niitä ehdokkaita, joista hän pitää enemmän.
Toisaalta hyväksymisvaalissa äänestäjälle saattaa tulla halu valehdella preferensseistään olemalla äänestämättä esimerkiksi toiseksi parhaana pitämäänsä vaihtoehtoa, mikäli se näyttäisi lopputuloksessa selvästi haastavan hänen parhaan vaihtoehtonsa.
Englannintäysiverinen
pienoiskuva|Englannintäysiverisen nopeus pitkällä matkalla on taannut sille aseman laukkakilpailuja hallitsevana rotuna.